
																															Raport de specialitate
              Prin Ordinul Prefectului Judetului Bihor  nr. 261 din 7.06.2021 s-a actualizat componenţa Comisiei  Judeţene Bihor de analiză a propunerilor de steme pentru unităţile administrativ-teritoriale din judeţul Bihor, precum şi Regulamentul de organizare şi funcţionare a acestei comisii. 
              Respectându-se acest regulament, Primăria Municipiului Marghita a înaintat Hotărârea Consiliului Local nr. 109 din 28 iunie 2021 privind însuşirea variantei finale a proiectului de stemă al Unităţii Administrativ Teritoriale –Municipiul Marghita, judeţul Bihor , pentru avizarea Comisiei Judeţene  o conditie prealabilă înaintării documentaţiei pentru obţinerea Hotărârii de Guvern .
Astfel, art. 2 din Regulamentul de organizare şi funcţionare a Comisiei  Judeţene Bihor de analiză a propunerilor de steme pentru unităţile administrativ-teritoriale din judeţul Bihor prevede: “ Comisia analizează şi avizează proiectele de stemă însuşite de Consiliul Judetean, respectiv  de Consiliul Local , urmărind să se asigure exprimarea corectă  din punct de vedere heraldic, a elementelor  incluse in steme, valorificarea patrimoniului heraldic local, unitatea stilistică şi evitarea repetărilor .”
“Art. 3 . In cazul în care consideră că sunt îndeplinite condiţiile prevăzut la art. 1 alin.2-6, restitue propunerea de stemă primarului  sau preşedintelui comnsiliului judeţean, după caz, cu precizarea motivelor neacceptării şi cu propuneri concrete de elemente, care să asigure realizarea unui proiect corespunzător din punct de vedere heraldic şi istoric. Proiectul stemei  refăcut  va fi supus aprobării Consiliului Local spre o nouă însuşire. “
	Întrucât , atât prin adresa  Comisiei Judeţene Bihor de analiză a propunerilor de steme pentru unităţile administrativ -teritoriale nr. 13883 din 7.12.2021 cât şi prin Hotărârea nr. 1 din 11 noiembrie 2021 s-au făcut observaţii şi sugestii privind proiectul stemei propuse care să fie în concordanţă cu normele ştiinţei  şi a artei heraldice, în virtutea atribuţiei comisiei  de a urmări  exprimarea corectă din punct de vedere heraldic a elementelor  incluse în steme, valorificarea patrimoniului  heraldic local , unitatea stilisitcă  şi evitarea repetărilor, Primaria Municipiului Marghita a facut demersurile necesare prin SC RomStema SRL de modificare si refacere a acestei variante insuşite de Consiliul Local prin HCL nr. 109 din 28.06.2021. 
             Drept pentru care consider îndreptăţită iniţierea proiectului de hotărâre  a primarului Municipiului Marghita pentru însușirea variantei finale a proiectului de stemă a municipiului Marghita, județul Bihor, cu modificările solicitate de către Comisia Judeteană de Heraldică Bihor

        Secretar General  al Municipiului Marghita
                   Cornelia DEMETER 

